
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΜΑΡΙΟΛΟΠΟΥΛΕΙΟΝ - ΚΑΝΓΚΙΝΕΙΟΝ 
ΙΔΡΥΜΑ ΕΠΙΣΤΗΜΩΝ ΠΕΡΙΒΑΛΛΟΝΤΟΣ» και κύ¬ 
ρωση του Οργανισμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οργάνωση και λειτουργία Ταμείου Αρωγής Πολιτικού 
Προσωπικού Πολεμικής Αεροπορίας (τέως ΚΕΑ) . 2 
Ορισμός εκτάκτων ιδιωτών - χειριστριών συνεργατών 
που θα χρησιμοποιηθούν για τη μηχανογραφική 
επεξεργασία (διάτρηση) των στοιχείων των Γενικών 
Απογραφών Πληθυσμού - Κατοικιών Γεωργίας Κτη¬ 
νοτροφίας έτους 1991 σε νυκτερινή βάρδια . 3 

Καθορισμός προθεσμίας υποβολής της ετήσιας δήλω¬ 
σης φορολογίας εισοδήματος από ορισμένους υπο- 
χρέους του άρθρου 16α του Ν.Δ. 3323/1955 ... 4 
Ανάθεση καθηκόντων Ειδικού Συμβούλου του Υπουρ¬ 
γού Εθνικής Παιδείας και θρησκευμάτων στο Χαρί¬ 


λαο Λαμπρόπουλο . 5 

Ανάθεση καθηκόντων υπηρεσιακού συμβουλίου προ¬ 
σωπικού του ΟΑΣΠ στο υπηρεσιακό συμβούλιο 
υπαλλήλων της Γενικής Γραμματείας Δημ. Έρ¬ 
γων . 6 


ΠΡΟΕΔΡΙΚΑ ΔΙΑΤΑΓΜΑΤΑ 


<υ 

Έγκριση σύστασης του κοινωφελούς ιδρύματος με την 
επωνυμία «ΜΑΡΙΟΛΟΠΟΥΛΕΙΟΝ - ΚΑΝΓΚΙΝΕΙΟΝ 
ΙΔΡΥΜΑ ΕΠΙΣΤΗΜΩΝ ΠΕΡΙΒΑΛΛΟΝΤΟΣ» και κύρωση 
του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 2683/9.10.1992 πράξη της Συμβολαιογρά¬ 
φου Αθηνών Ελεωνόρας Αλεξάνδρας Κρεμαλή-Μουλο- 
πούλου, με την οποία η Αικατερίνη-Νίνα Μαριολοπούλου 
σύστησε κοινωφελές ίδρυμα με την επωνυμία «ΜΑΡΙΟ- 


ΛΟΠΟΥΛΕΙΟΝ - ΚΑΝΓΚΙΝΕΙΟΝ ΙΔΡΥΜΑ ΕΠΙΣΤΗΜΩΝ 
ΠΕΡΙΒΑΛΛΟΝΤΟΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 12.1.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθήκαν αρμοδιότητες του 
Υπουργού Οικονομικών στους Υφυπουργούς Οικονομι¬ 
κών (ΦΕΚ 525/Β/14.8.1992). 

Με πρόταση των Υπουργών Γεωργίας, Πολιτισμού Επι¬ 
στημών, Περιβάλλοντος, Χωροταξίας και ΔημοσίωνΈρ- 
γων και του Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΜΑΡΙΟΛΟΠΟΥΛΕΙΟΝ - ΚΑΝΓΚΙΝΕΙΟΝ 
ΙΔΡΥΜΑ ΕΠΙΣΤΗΜΩΝ ΠΕΡΙΒΑΛΛΟΝΤΟΣ», η οποία έγινε 
από την Αικατερίνη-Νίνα Μαριολοπούλου με την αριθ. 
2683/9.10.1992 πράξη της Συμβολαιογράφου Αθηνών 
Ελεωνόρας-Αλεξάνδρας Κρεμαλή-Μουλοπούλου. Το 
Ιδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οι¬ 
κονομικών, Γ εωργίας, Πολιτισμού και Επιστημών και Περι¬ 
βάλλοντος, Χωροταξίας και Δημοσίων Έργων και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/39 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΜΑΡΙΟΛΟΠΟΥΛΕΙΟΝ - ΚΑΝΓΚΙΝΕΙΟΝ 
ΙΔΡΥΜΑ ΕΠΙΣΤΗΜΩΝ ΠΕΡΙΒΑΛΛΟΝΤΟΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΜΑΡΙΟΛΟ- 
ΠΟΥΛΕΙΟΝ - ΚΑΝΓΚΙΝΕΙΟΝ ΙΔΡΥΜΑ ΕΠΙΣΤΗΜΩΝ ΠΕΡΙ¬ 
ΒΑΛΛΟΝΤΟΣ», που συστήθηκε από την Αικατερίνη-Νίνα 
Μαριολοπούλου με την αριθ. 2683/9.10.1992 πράξη της 
Συμβολαιογράφου Αθηνών Ελωνδρας-Αλεξάνδρας Κρε- 
μαλή-Μουλοπούλου, αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία και την 
έδρα του ιδρύματος και στο μέσον αυτής τοποθετείται πα¬ 
ράσταση που απεικονίζει τις πλάγιες όψεις της κεφαλής 
του καθηγητού Ηλία Γ. Μαριολοπούλου και της κεφαλής 
της ιδρύτριας Αικατερίνης-Νίνας Ηλία Μαριολοπούλου. 

Άρθρο 2 
Σκοπός-Μέσα 

1. Σκοπός του ιδρύματος είναι η καλλιέργεια και προα¬ 
γωγή των επιστημών που αφορούν τη Μετεωρολογία, τη 
Γεωπονία και γενικότερα το περιβάλλον, καθώς επίσης η 
μελέτη των αλληλεπιδράσεων μεταξύ του ανθρώπου, του 
περιβάλλοντος και της πολιτιστικής αναπτύξεως και πολι¬ 
τιστικής κληρονομιάς του τόπου μας. 

2. Για την επίτευξη των σκοπών του Ιδρύματος: 

α) θα οργανώνονται επιστημονικές Ημερίδες, διαλέξεις 
και έρευνες επί θεμάτων που αναφέρονται στους σκο¬ 
πούς του Ιδρύματος. Επίσης θα δύναται το Ίδρυμα να 
προσκαλεί -και να φιλοξενεί επιστήμονες από το εξωτε¬ 
ρικό για τους ανωτέρω σκοπούς. 

β) θα χορηγούνται βραβεία, τα οποία θα αθλοθετεί το 
Ίδρυμα και θα αφορούν τους σκοπούς του Ιδρύματος. 

Το Ίδρυμα θα συνεργάζεται με άλλα ιδρύματα, ΑΕΙ, 
Ερευνητικά Κέντρα Εσωτερικού και Εξωτερικού, με την 
Επιτροπή Ευρωπαϊκών Κοινοτήτων καθώς και πόσης φύ- 
σεως Διεθνείς Οργανισμούς για την προώθηση των σκο¬ 
πών του. 

Άρθρο 3 
Περιουσία-ΓΊόροι 

1. Περιουσία του ιδρύματος αποτελούν: 

α) Ένα οικόπεδο, κείμενο στην κτηματική περιοχή του 
Δήμου Γλυφάδας Αττικής, στη θέση «ΕΥΡΥΑΛΗ» του Ο.Τ. 
312 και στη διασταύρωση των οδών Ζαμάνου και Αλών, 
εκτάσεως 2.499,5 τ.μ. 

Επί του οικοπέδου υπάρχει παλαιά ισόγεια οικία επιφα- 
νείας 75,9 τ.μ. και στεγασμένο γκαράζ, επιφανείας 30,97 
τ.μ. 

2. Πόροι του ιδρύματος^είναι: 

α) Τα εισοδήματα από την εκμετάλλευση των περιουσια¬ 
κών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 


κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

δ) Οι επιχορηγήσεις Ευρωπαϊκών Κοινοτήτων και κάθε 
άλλη χορηγία του Ελληνικού Κράτους. 

ε) Οι αμοιβές από Ελληνικούς και Διεθνείς Οργανισμούς 
για: 

ί) Υπηρεσίες που θα προσφέρει το Ίδρυμα επ’ αμοιβή, 
ϋ) Τη συμμετοχή του Ιδρύματος σε ερευνητικά προ¬ 
γράμματα. 

ϋι) Την ανάθεση διεξαγωγής μελετών από το Ίδρυμα, 
ιν) Εισπράξεις από την εν γένει δράση του Ιδρύματος, 
εφόσον όλες οι ως άνω αμοιβές δεν έχουν ύψος που να 
αναιρούν τον Κοινωφελή χαρακτήρα του Ιδρύματος. 

Άρθρο 4 

Διοίκηση 

1. Το ίδρυμα διοικείται από επταμελές Δ.Σ. και Εκτελε¬ 
στική Επιτροπή. Η Εκτελεστική Επιτροπή είναι τριμελής 
και αποτελείται από τους εκάστοτε Πρόεδρο, Αντιπρόε¬ 
δρο και Γενικό Γραμματέα του Ιδρύματος. Το Δ.Σ. του 
Ιδρύματος αποτελείται από επτά τακτικά και τρία αναπλη¬ 
ρωματικά μέλη. 

Το πρώτο Δ.Σ. αποτελείται από τους: 
α) Αικατερίνη-Νίνα Μαριολοπούλου, πρόεδρο 
β) Χρήστο Ζερεφό, αντιπρόεδρο 
γ) Χρήστο Ρεπαπή, γραμματέα 
δ) Γεώργιο Δ. Μαριολόπουλο, ταμία 
ε) Θεμιστοκλή Καναγκίνη, σύμβουλο 
στ) Κων/νο Τούντα, σύμβουλο 
ζ) Όμηρο Μάντη, σύμβουλο 
Αναπληρωματικά μέλη: 
α) Παναγιώτη Λαδά 
β) Ιωάννη Ζαμπάκα 
γ) Κων/νο Λιάτσο 

2. Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφοφορία, τον Πρόε¬ 
δρο, τον Αντιπρόεδρο, το Γραμματέα και τον Ταμία με πε¬ 
νταετή θητεία. 

Εξαιρετικά η 1η πρόεδρος του Δ.Σ. ορίζεται ισόβιος. 
Μετά δε την Αικατερίνη-Νίνα Μαριολοπούλου ορίζεται ως 
πρόεδρος ο Χρήστος Ζερεφός με δεκαετή θητεία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και έκτακτα Οπότε το ζητήσει ο Πρόεδρος 
ή τέσσερα από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τουλάχιστον πέντε, εκ των οποίων 
τρία τουλάχιστον τακτικά μέλη του. Μεταξύ των παρόντων 
πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων τακτικών μελών και 
σε περίπτωση ισοψηφίας υπερισχύει η γνώμη με την 
οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 

Συμβουλίου απουσιάζει αδικαιολόγητα από πέντε συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβής. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού του Α.Ν. 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

( Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον, εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

ε) Διορίζει και παύει τον Δ/ντή του Ιδρύματος, ο οποίος 
θα είναι υπεύθυνος για τη λειτουργία, διαχείριση και τον 
έλεγεχο όλων των Υπηρεσιών και Τμημάτων του. 

2. Η Εκτελεστική Επιτροπή αποφασίζει για θέματα τρέ¬ 


χουσας φύσεως, επιμελείται των αποφάσεων του Δ.Σ. και 
έχει όσες αρμοδιότητες της μεταβιβάζει το Δ.Σ. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

' β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις Οδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου ο πρεσβύτερος των συμβούλων. . 

Άρθρο 7 ι ’ 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη- 

ρώνει άλλο μέλος του Διοικητικού Συμβουλίου, εκ των 
συμβούλων, που ορίζεται από τον Πρόεδρο. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, -το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του; 

δ) Τηρεί και φυλάττει τα διαχειριστικά βιβλία Και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 

ο Γραμματέας. · -' 

- , Άρθρο 9 

Διευθυντής 

1. Το Δ.Σ. διορίζει τον Δ/ντή του Ιδρύματος, ο οποίος 
ασκεί τα καθήκόντά του σύμφωνα με τον Κανονισμό εσω¬ 
τερικής λειτουργίας του Ιδρύματος, που θα καταρτισθεί 
από το Δ.Σ. Το προσωπικό του ιδρύματος καθώς και ο Δ/ 
ντής αυτού είγαι^.ιρχκβτικώς υπεύθυνοι έναντι του Δ.Σ. 

2. Σε περίπτωστνμή διορισμού ή κωλύματος του Δ/ντού 
του Ιδρύματος, το Δ'.Σ.' ασκεί άπαντα τα καθήκοντα αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει τήν 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 


γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδό και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται η μεν ακίνητη 
στην Ακαδημία Αθηνών για τους σκοπούς του Κέντρου 
Ερεύνης Φυσικής της Ατμόσφαιρας και Κλιματολογίας, η 
δε κινητή στο εργαστήριο Φυσικής της Ατμόσφαιρας του 
Πανεπιστημίου Θεσσαλονίκης για τους σκοπούς του ερ¬ 
γαστηρίου. 

Στους Υπουργούς Γεωργίας, Πολιτισμού και Επιστημών, 
Περιβάλλοντος, Χωροταξίας και Δημοσίων Έργων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 21 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

. ΥΦΥΠ. ΟΙΚΟΝΟΜΙΚΩΝ . ΓΕΩΡΓΙΑΣ 

ΠΕΤΡΟΣ ΔΟΥΚΑΣ ΧΡ. ΚΟΣΚΙΝΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΠΟΛΙΤΙΣΜΟΥ & ΕΠΙΣΤΗΜΩΝ ΔΗΜΟΣΙΩΝ ΕΡΓΩΝ 

ΘΕΟΔ. ΜΠΑΚΟΠΑΝΝΗ ΑΧ. ΚΑΡΑΜΑΝΛΗΣ 

- ♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ,900/563093 (2) 

Οργάνωση και λειτουργία Ταμείου Αρωγής Πολιτικού 

Προσωπικού Πολεμικής Αεροπορίας (τέως ΚΕΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τα άρθρα 61 και 63 του Α.Ν. 1846/1939 «Περί του 
Ιδιωτικού Προσωπικού εν γένει του Κρατικού Εργοστα¬ 
σίου Αεροπλάνων». 

β. Τις διατάξεις του Ν.Δ. 721/1970 «Περί Οικονομικής 
Μερίμνης και Λογιστικού των Ε.Δ.». 

, γ. Τις διατάξεις της παραγρ. 2 του άρθρου 4 του Ν. 
1232/1902 (ΦΕΚ 22 τεύχος Α') «Περί επαναφοράς σε 
ισχύ, τροποποίηση και συμπλήρωση των διατάξεων του 
Ν.Δ. 4352/1964 και άλλες διατάξεις» με τις οποίες κα- 
ταργήθηκαν τα γνωμοδοτικής και αποφασιστικής αρμο¬ 
διότητας συλλογικά όργανα (Συμβούλια και Επιτροπές) 
Δημοσίων Υπηρεσιών και περιήλθαν οι αρμοδιότητες αυ¬ 
τών στους οικείους Υπουργούς. 

δ. Τις διατάξεις της παραγρ. 5 του άρθρου 7 της Φ.670/ 
164503/26.4.1982 (ΦΕΚ 212 Β726.4.82) Κοινής 
Υπουργικής Απόφασης Υπουργών Προεδρίας της Κυβέρ¬ 
νησης και Εθνικής Άμυνας «Περί Αναμόρφωσης Συλλογι¬ 
κών Οργάνων Γνωμοδοτικής και Αποφασιστικής Αρμοδιό¬ 
τητας του Υπουργείου Εθνικής Άμυνας», με τις οποίες 
καταργήθηκε το Διοικητικό Συμβούλιο ΚΕΑ. 

ε. Την αριθμ. Φ.857/000/449803/ΠΕ/7.1.86 Από¬ 
φαση ΥΕΘΑ «Περί έγκρισης καταστατικού Ταμείου Αρω¬ 
γής Προσωπικού ΣΕΙΔ (τέως κατηγορίας ΚΕΑ). 

στ. Την αριθμ. 440535/19.3.86 (ΦΕΚ 240/Β/23.4.86) 
Απόφαση ΥΕΘΑ «Περί ασφάλισης του Προσωπικού με 
σχέση εργασίας ιδιωτικού Δικαίου που διορίζεται σε μόνι¬ 
μες θέσεις, σύμφωνα με τις διατάξεις του Ν. 1476/84 στο 
Ταμείο Αρωγής ΚΕΑ». 

ζ. Την ανάγκη ρύθμισης της οργάνωσης και λειτουργίας 
του Ταμείου Αρωγής του Πολιτικού Προσωπικού της Π.Α. 
(τέως κατηγορίας ΚΕΑ). 

η. Την αριθμ. Υ1944/9.12.92 (ΦΕΚ 727/Β/11.12.92) 
Απόφαση του Πρωθυπουργού κάι ΥΕΘΑ «Περί αναθέσεως 
αρμοδιοτήτων στους ΥΦΕΘΑ Ιωάννη Σταθόπουλο και Σπ. 
Σπηλιωτόπουλο», αποφασίζουμε: 

Τροποποιούμε την αριθμ. 348752/7.9.89 Απόφαση 
ΑΝΥΕΘΑ ως εξής: 

1. Άρθρο 3 Παρ. α 

α. «Που προσλαμβάνεται στην Π.Α.. 

Πολιτικού Προσωπικού ΚΕΑ». 

Να τροποποιηθεί: «Που προσλαμβάνεται στην Π.Α. με 
Σχέση Εργασίας Ιδιωτικού Δικαίου Αορίστου Χρόνου και 
διέπεται από τις διατάξεις της αριθμ. Φ454/ΑΔ256427/ 
17.1.90 (ΦΕΚ 93/Β/13.2.90) Απόφαση ΑΝΥΕΘΑ «Περί 
του επί σχέσει εργασίας Ιδιωτικού Δικαίου Πολιτικού Προ¬ 
σωπικού Π.Α.». 

β. Να προστεθεί παράγραφος στο άρθρο 3 με στοιχείο γ 
ως εξής: 

«Το υπηρετούν Μόνιμο Πολιτικό Προσωπικό της Π.Α. 
καθώς και οι νεοπροσληφθέντες Μόνιμοι Υπάλληλοι που 
δεν αναφέρεται στις παραγράφους (α) και (β)-του ανω¬ 
τέρω άρθρου». 

2. Άρθρο 6 Παρ. 4 

«Όπου στις παροχές... υποβολή 

των σχετικών αιτήσεων ή την απόλυση από την Υπηρεσία». 

Να τροποποιηθεί: «Όπου στις παροχές αναφέρεται ότι 
καθορίζονται με βάση το βασικό ημερομίσθιο Αρχιτεχνίτη 
Α' θα λαμβάνεται υπόψη και θα συνυπολογίζεται και η ΑΤΑ 
που αναλογεί στο ημερομίσθιο αυτό κατά το χρόνο (ημε¬ 
ρομηνία) που πραγματοποιήθηκε το συμβάν ή η απόλυση 
από την Υπηρεσία». 

3. Ακροτελεύτιο Άρθρο 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Ταμείου Αρω¬ 


γής Πολιτικού Προσωπικού Πολεμικής Αεροπορίας (τέως 
ΚΕΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1993 

Ο ΥΦΥΠΟΥΡΓΟΣ 

ΙΩΑΝΝΗΣΣΤΑΘΟΠΟΥΛΟΣ 
-- 

Αριθ. 9111/Α.489 (3) ' 

Ορισμός εκτάκτων ιδιωτών - χειριστριών συνεργατών που. 
θα χρησιμοποιηθούν για τη μηχανογραφική επεξεργα¬ 
σία (διάτρηση) των στοιχείων των Γ ενικών Απογραφών 
Πληθυσμού - Κατοικιών Γεωργίας Κτηνοτροφίας έτους 
1991 σε νυκτερινή βάρδια. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ' 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 Οργανισμός της Γ.Γ. ΕΣΥΕ. 

β. Του άρθρου 35, του Ν. 992/1979 «περί οργανώσεως 
των διοικητικών υπηρεσιών κ;λπ.». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

δ. Του Π.Δ. 488/15.9.91 διενέργεια Γενικών Απογρα- 
φών. 

2. Την 4706/Β.562/28.2-92 απόφαση του Υφυπουρ¬ 
γού Εθνικής Οικονομίας με θέμα «Έγκριση συνέχισης 
επεξεργασίας των δελτίων Απογραφής Πληθυσμού - Κα¬ 
τοικιών και Γεωργίας Κτηνοτροφίας έτους 1991, κατά το 
έτος 1992». 

3. Την 17660/6179/1.10.90 απόιραση τού Υπουργού 
Εθνικής Οικονομίας με θέμα «μεταβίβαση δικαιώματος 
υπογραφής στο Γ ενικό Γ ραμματέα ΕΣΥΕ κ.λπ. να υπογρά¬ 
φουν «με (Εντολή Υπουργού». 

4. Την υπό έκδοση απόφαση του Υφυπουργού Εθνικής 
Οικονομίας για τη συνέχιση της επεξεργασίας των δελ¬ 
τίων Απογραφής Πληθυσμού - Κατοικιών και Γεωργίας 
Κτηνοτροφίας έτους 1991, κατά το έτος 1993. 

5. Τη σχετική εισήγηση των Δ/νσεων Απογραφών και 

Πληροφορικής. , 

6. Την ανάγκη αντικατάστασης των παρακάτω χειρι- 
στριών συνεργατών, που αποχώρησαν, γιατί βρήκαν άλλη 
ημερήσια απασχόληση και έπαυσαν να προσφέρουν υπη¬ 
ρεσία. 

1. Κουτσούκου Πολυξένη . 

2. Αιακοπούλου Αθανασία, αποφασίζουμε: 

1 . Ορίζουμε τους παρακάτω ιδιώτες - χειριστές, ως 
εκτάκτους συνεργάτες για να εργασθούν στη μηχανογρα¬ 
φική επεξεργασία (διάτρηση) των στοιχείων της Απογρα- 
φής Πληθυσμού - Κατοικιών Γεωργίας Κτηνοτροφίας σε 
μαγνητικά μέσα κατά το χρονικό διάστημα από 13.4.93 
έως 30.6.1993 σε νυκτερινή βάρδια για αντικατάσταση 
των παραπάνω αποχωρησάντων. 

1. Κάπελές Γεώργιος 

2. Καλακόνας Παναγιώπις 

2. Η αμοιβή τους έχει καθοριστεί με την υπ’ αριθ. 
22955/ΔΔ7535/1.12.92 κοινή απόφαση των Υπουργών 
Εθνικής Οικονομίας και Οικονομικών. 

3. Οι παραπάνω για τη διεκπεραίωση των εν λόγω εργα¬ 
σιών θα στεγάζονται στο κτίριο της Γ.Γ. ΕΣΥΕ. 

4. Η Γ.Γ. ΕΣΥΕ θα συντάσσει ονομαστικές καταστάσεις 
στις οποίες θα αναφέρεται ο αριθμός των δακτυλισμών και 
το ποσό της αποζημίωσης κάθε δικαιούχου. 

5. Οι καταστάσεις αυτές θα ελέγχονται, θα βεβαιώνο¬ 
νται κρι θα υπογράφονται από το Α/ντή της Δ/νσης Πλη¬ 
ροφορικής της Γ.Γ. ΕΣΥΕ. 

6. Πέραν από τις αποζημιώσεις που προβλέπονται στην 
κοινή Υπούργκή απόφαση, η Γ.Γ. ΕΣΥΕ ουδεμίαάλλη υπο¬ 
χρέωση αναλαμβάνει. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 22 Απριλίου 1993 

Με εντολή Υπουργού ' 

Ο Γενικός Γραμματέας 
Ε. ΚΟΝΤΟΠΥΡΑΚΗΣ 

-φ- 

Αριθ. 1055060/695/Α0012 (4) 

Καθορισμός προθεσμίας υποβολής της ετήσιας δήλωσης 

φορολογίας εισοδήματος από ορισμένους υποχρέους 

του άρθρου 16α του Ν.Δ. 3323/1955. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις της Υ. 1847/1078399/1182/0001/ 
7.8.1992 κοινής απόφασης του Πρωθυπουργού και 
Υπουργού Οικονομικών, με την οποία ανατέθηκαν αρμο¬ 
διότητες στους Υφυπουργούς Οικονομικών. 

2. Τις διατάξεις της παραγράφου 15 του άρθρου 16α 
του Ν.Δ. 3323/1955. 

3. Τις διατάξεις της περίπτωσης β της παραγράφου 6 
του άρθρου 16α του Ν.Δ. 3323/1955. 

4. Την ανάγκη επέκτασης των διατάξεων της περίπτω¬ 
σης β’ της παραγράφου 6 του άρθρου 16α του Ν.Δ. 3323/ 

1955 και σε ορισμένες άλλες κατηγορίες υποχρέων των 
οποίων ο προσδιορισμός του εισοδήματος εξαρτιέται κατά 
κύριο λόγο από την εκκαθάριση δοσοληπτικών λογαρια¬ 
σμών μεταξύ αυτών και επιχειρήσεων που τηρούν βιβλία 
τρίτης κατηγορίας του Κώδικα Βιβλίων και Στοιχείων. 

5. Ότι από τις διατάξεις της παρούσας δεν προκαλού- 
νται επιπτώσεις στα έσοδα του Προϋπολογισμού, αποφα¬ 
σίζουμε: 

Ορίζουμε ότι η ετήσια δήλωση φόρου εισοδήματος των 
υποχρέων που υπόκεινται σε φορολογία σύμφωνα με τις 
διατάξεις του άρθρου 16α του Ν.Δ. 3323/1955, ανεξάρ¬ 
τητα από την κατηγορία των τηρουμένων βιβλίων, υποβάλ¬ 
λεται μέχρι τις 15 Απριλίου του οικείου οικονομικού έτους 
και από τους πιο κάτω υποχρέους, των οποίων ο προσδιο¬ 
ρισμός του εισοδήματος ή του οφειλόμενου φόρου, εξαρ- 
τιέται κατά κύριο λόγο από την εκκαθάριση δοσοληπτικών 
λογαριασμών μεταξύ αυτών και επιχειρήσεων που τηρούν 
βιβλία τρίτης κατηγορίας του Κώδικα Βιβλίων και Στοι¬ 
χείων, στα οποία εμφανίζονται αυτοί οι λογαριασμοί, εφό¬ 
σον η διαχειριστική περίοδος αυτών των επιχειρήσεων λή¬ 
γει μέσα στους μήνες Νοέμβριο ή Δεκέμβριο του προη¬ 
γούμενου ημερολογιακού έτους: 

α) Αντιπροσώπους ή πράκτορες των πιο πάνω επιχειρή¬ 
σεων. 


β) Αντιπροσώπους, πράκτορες ή μεσίτες αλλοδαπών 
εργοστασίων ή αλλοδαπών οίκων. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 14 Απριλίου 1993 

Ο ΥΦΥΠΟΥΡΓΟΣ 

Μ. ΓΑΛΕΝΙΑΝΟΣ 

-φ- 

Αριθ. Φ908/Η/5061 . (5) 

Ανάθεση καθηκόντων Ειδικού Συμβούλου του Υπουργού 
Εθνικής Παιδείας και θρησκευμάτων στο Χαρίλαο Λα- 
μπρόπουλο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου του Ν. 1558/85 «Κυβέρ¬ 
νηση και Κυβερνητικά Όργανα». 

2. Την αριθμ: 88/85 (ΦΕΚ 142/Α/8.8.85) πράξη του 
Υπουργικού Συμβουλίου «Οργάνωση και λειτουργία Πολι¬ 
τικών Γραφείων Μελών της Κυβέρνησης και Υπουρ¬ 
γών». 

3. Την αριθμ. 28/14.2.86 (ΦΕΚ 18/Α/28.2.86) Πράξη 
του Υπουργικού Συμβουλίου «Αύξηση των θέσεων Ειδικών 
Συμβούλων και Ειδικών Συνεργατών κ.λπ. στο Γραφείο 
του Υπουργού Εθνικής Παιδείας και θρησκευμάτων». 

4. Τις διατάξεις του άρθρου 13 παρ. 9 του Ν. 1268/82 
«Για τη δομή και τη λειτουργία των Ανωτάτων Εκπαιδευτι¬ 
κών Ιδρυμάτων», όπως συμπληρώθηκε με την παρ. 6 του 
άρθρου 48 του Ν. 1404/83. 

5. Το αριθμ. 129/91 (ΦΕΚ 52/Α/11.4.91) Προεδρικό 
Διάταγμα «Αντικατάσταση διατάξεων του Π.Δ. 459/83 
πρόσθετη αμοιβή για την απασχόληση και την παροχή 
υπηρεσιών από μέλη του ΔΕΠ κ.λπ.». 

6. Την αριθμ. 311 /1992 γνωμοδότηση του Α’ Τμήματος 
του Νομικού Συμβουλίου του Κράτους «Καθορισμός απο¬ 
δοχών Ειδικών Συμβούλων». 

7. Την απόφαση της Συγκλήτου του Πανεπιστημίου Πα- 
τρών (συνεδρία αριθμ. 178/3.3.93). 

8. Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

9. Τις ανάγκες σε προσωπικό του Πολιτικού Γραφείου 
του Υπουργού Εθνικής Παιδείας και θρησκευμάτων, απο¬ 
φασίζουμε: 

1. Αναθέτουμε στον Χαρίλαο Λαμπρόπουλο, Λέκτορα 
του Παιδαγωγικού Τμήματος Δημοτικής Εκπαίδευσης της 
Σχολής Ανθρωπιστικών και Κοινωνικών Επιστημών του 
Πανεπιστημίου Πατρών, τα καθήκοντα του Ειδικού Συμ¬ 
βούλου του Υπουργού Εθνικής Παιδείας και θρησκευμά¬ 
των, με παράλληλη πλήρη άσκηση των κυρίων καθηκό¬ 
ντων του στο Παιδαγωγικό Τμήμα Δημοτικής Εκπαίδευσης 
του Πανεπιστημίου Πατρών. 

2. Ο ανωτέρω υπάγεται απ’ ευθείας στον Υπουργό 
Εθνικής Παιδείας και θρησκευμάτων και διατυπώνει ειδι¬ 
κευμένες γνώμες σε θέματα αρμοδιότητός του. 

3. Οι αποδοχές του στη θέση του Ειδικού Συμβούλου 
καθορίζονται σύμφωνα με τα οριζόμενα στο άρθρο 1 του 
Π.Δ. 129/91 (ΦΕΚ 52/Α/11.4.91), ήτοι εκτός από το σύ¬ 
νολο των κάθε είδους ακαθαρίστων αποδοχών της οργανι¬ 
κής του θέσης δικαιούται να λαμβάνει και το σύνολο των 

κάθε είδους ακαθαρίστων αποδοχών /πις θέσης για την 
οποία του έχει χορηγηθεί η προβλεπόμενη άδεια -Η δα- 
,πάνη για τη θέση που του χορηγείται η προβλεπόμενη 
άδεια θα βαρύνει τον προϋπολογισμό του Υπουργείου 
Εθνικής Παιδείας και θρησκευμάτων. 

4. Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν.1256/82 και του άρ¬ 
θρου 33 του Ν. 1326/83. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 22 Απριλίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Δ16γ/03/524/Γ (6) 

Ανάθεση καθηκόντων υπηρεσιακού συμβουλίου προσωπι¬ 
κού του ΟΑΣΠ στο υπηρεσιακό συβμούλιο υπαλλήλων 
της Γενικής Γραμματείας Δημ. Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις της παρ. 11 του άρθρου 8 του Π.Δ. 
611/77 «Υπαλληλικός Κώδικας». 


2) Την αριθμ. Δ16α/12/25/27/Φ.Υ.Σ./19.1.93 από¬ 
φαση συγκρότησης υπηρεσιακού.συμβουλίου υπαλλήλων 
ρις Γεν. Γραμματείας Δημοσίων Έργων. 

3) Την αριθμ. Δ16α/011 /348/ΑΦ/12.2.93 απόφαση 
ορισμού μελών του ως άνω συμβουλίου. 

4) Την αριθμ. Υ 1052/2.5.90 απόφαση του Πρωθυ¬ 
πουργού «Καθορισμός αρμόδιοτήτων του Αναπληρωτή 
Υπουργού ΠΕΧΩΔΕ Αχ. Καραμανλή» (ΦΕΚ 311/Β/ 
9.5.90), όπως αυτή τροποποιήθηκε με την αριθμ. Υ1087/ 
28.5.90 όμοια απόφαση (ΦΕΚ 334/Β/29.5.90), αποφασί¬ 
ζουμε: 

Αναθέτουμε καθήκοντα υπηρεσιακού συμβουλίου του 
προσωπικού του Οργανισμού Αντισεισμικού Σχεδιασμού 
και Προστασίας (ΟΑΣΠ) στο υπηρεσιακό συμβούλιο υπαλ¬ 
λήλων της Γενικής Γραμματείας Δημοσίων Έργων του 
ΥΠΕΧΩΔΕ. 

Η ανάθεση αυτή παύει την 31.12.94 (ημερομηνία λήξης 
της θητείας του υπηρεσιακού συμβουλίου υπαλλήλων της 
Γεν. Γραμ. Δημοσίων Έργων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1993 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ <3Η 

λειτουργούν καθημερινά από 8.00’ έως 13.00’ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49,547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8» Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















